gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 8051, del 30-05-2017 (2017/4128)

Notificació de la sentència dictada en el procediment de divorci contenciós número 504/2016.
--------------------------------------------------------------------------------------------

### Dades del document

Número de DOGV
:   8051

Data del DOGV
:   30-05-2017

Secció del DOGV
:   IV. ADMINISTRACIÓ DE JUSTÍCIA

Número del document
:   2017/4128


Organisme emissor
:   Jutjat de Primera Instància número 26 de València

Tipus de document
:   Edicte

Notificació de la sentència dictada en el procediment de divorci contenciós número 504/2016. [2017/4128]  
Alicia Ordeig Rabadán, lletrada de l'Administració de justícia del Jutjat de Primera Instància número 26 de València, mitjançant aquest edicte faig saber que en les actuacions de família, divorci contenciós número 000504/2016, seguides a instàncies de Yully Cecibel Saltos Matamoros contra Wilson Roberto Merino Guevara, en situació de rebel·lia, en què, en data 8 de març de 2017, s'ha dictat la sentència que la part dispositiva que és com segueix:  
  
«Dispositiva  
Estime íntegrament la demanda interposada per Yully Cecibel Saltos Matamoros contra Wilson Roberto Merino Guevara i, en conseqüència, declare la dissolució, per divorci, del matrimoni que van celebrar ambdós cònjuges a Equador l'11 d'octubre de 1996, i dispose les mesures definitives següents:  
1. Atribuïsc a Yully Cecibel Saltos Matamoros l'exercici exclusiu de la pàtria potestat de la menor, K., així com la guarda i custòdia.  
2. No establisc a favor de Wilson Roberto Merino Guevara cap règim de visites, sense perjudici que se'n sol·licite el restabliment, si les circumstàncies ho aconsellen, en benefici de la menor.  
3. El pare contribuirà en concepte de pensió d'aliments a favor de la seua filla en la suma de 150 euros mensuals que s'abonaran els cinc primers dies de cada mes en el compte corrent o d'estalvi que designe la mare. Aquesta suma s'actualitzarà, amb efectes d'1 de gener de cada any, mitjançant l'aplicació del percentatge de l'increment de l'índex de preus de consum elaborat per l'Institut Nacional d'Estadística. Les despeses extraordinàries, les necessàries en tot cas i les convenients amb l'acord previ o autorització judicial, les sufragaran al 50 % ambdós progenitors.  
No és procedent fer un pronunciament especial en matèria de costes.  
Una vegada siga ferma aquesta resolució, expediu-ne un ofici a l'encarregat del registre civil que hi corresponga, al qual se n'acompanyarà un testimoniatge perquè l'anoten en la corresponent inscripció de matrimoni.  
Notifiqueu aquesta sentència a les parts i feu-los saber que, en contra, s'hi pot interposar un recurs d'apel·lació dins del termini de 20 dies davant d'aquest jutjat perquè el resolga l'audiència provincial.  
Aquesta és la sentència que dispose, mane i firme.»  
  
I perquè valga de notificació de forma deguda al demandat, Wilson Roberto Merino Guevara, en situació de rebel·lia i parador ignorat, expedisc i firme aquest edicte.  
  
València, 10 de maig de 2017.- La lletrada de l'Administració de justícia: Alicia Ordeig Rabadán.
Diari Oficial de la Generalitat Valenciana


Sumari del DOGV 8091, del 25-07-2017 (2017/5774)

Notificació de la sentència dictada en el procediment ordinari número 214/2013.
-------------------------------------------------------------------------------

### Dades del document

Número de DOGV
:   8091

Data del DOGV
:   25-07-2017

Secció del DOGV
:   IV. ADMINISTRACIÓ DE JUSTÍCIA

Número del document
:   2017/5774


Organisme emissor
:   Jutjat de Primera Instància i Instrucció Número 4 de Nules

Tipus de document
:   Edicte

Notificació de la sentència dictada en el procediment ordinari número 214/2013. [2017/5774]  
En aquest procediment de judici ordinari número 214/2013, seguit a instàncies d'Ascensores La Plana, SL, contra Urbanova 2005, SL, i Contratas Hidráulicas, SL, s'ha dictat la sentència que té la dispositiva que, literalment, és com segueix:  
  
«Estime íntegrament la demanda interposada per la procuradora la senyora De la Rubia Marzá, en nom i representació de la mercantil demandant, Ascensores La Plana, SL, contra la mercantil Urbanova 2005, SL, i contra la mercantil Contratas Hidráulicas, SL, declarades en rebel·lia processal, i condemne a pagar a la mercantil Urbanova 2005, SL, la quantitat de quatre mil sis-cents dèsset euros (4.617,00 ?), i a la mercantil Contratas Hidráulicas, SL, al pagament de la quantitat de quinze mil quatre-cents noranta-huit euros amb noranta-quatre cèntims (15.498,94 ?), quantitats que reportaran l'interés legal dels diners des de la interposició de la demanda, i impose expressament a les demandades les costes causades.»  
  
Atés que es desconeix el domicili actual de la codemandada, Urbanova 2005, SL, per la resolució de 31 de maig de 2017, de conformitat amb el que estableix l'article 497.2 de la Llei d'enjudiciament civil, s'ha ordenat la publicació d'aquest edicte a fi que li valga de notificació.  
  
  
Nules, 31 de maig de 2017.- El lletrat de l'Administració de justícia: Ramiro Monforte Altaba.
Diari Oficial de la Generalitat Valenciana


Sumari del DOGV 8176, del 23-11-2017 (2017/9533)

Notificació de la sentència dictada en el procediment de divorci contenciós número 71/2016.
-------------------------------------------------------------------------------------------

### Dades del document

Número de DOGV
:   8176

Data del DOGV
:   23-11-2017

Secció del DOGV
:   IV. ADMINISTRACIÓ DE JUSTÍCIA

Número del document
:   2017/9533


Organisme emissor
:   Jutjat de Violencia Sobre la Dona Número 4 de València

Tipus de document
:   Edicte

Notificació de la sentència dictada en el procediment de divorci contenciós número 71/2016. [2017/9533]  
De: María Carmen Miñarro Soriano.  
Procuradora: Amparo García Orts.  
Contra: Lyndon Adalberto Tobas Valle.  
Procurador/a: -  
En aquest procediment seguit a instàncies de María Carmen Miñarro Soriano contra Lyndon Adalberto Tobas Valle s'ha dictat la sentència que literalment diu el següent:  
  
«Dispositiva  
Estime la demanda formulada per María Carmen Miñarro Soriano contra Lyndon Adalberto Tobas Valle i declare dissolt el vincle matrimonial entre ells existent. No és procedent cap declaració respecte a les mesures que normalment acompanyen al divorci atés que no han sigut sol·licitades per cap dels litigants. No és procedent declaració de condemna en costes.  
Quan siga ferma aquesta resolució, comuniqueu-la a l'encarregat del Registre Civil de Lorca (Múrcia), en qué consta la inscripció del matrimoni.  
Mode d'impugnació: mitjançant un recurs d'apel·lació davant de l??Audiència Provincial de València (art. 458 LECv). El recurs s'ha de preparar mitjançant un escrit que cal presentar en aquest jutjat en el termini de vint dies hàbils comptadors des de l'endemà de la notificació, que es limite a esmentar la resolució objecte d'apel·lació i on es manifeste la voluntat de recórrer-hi, amb la indicació dels pronunciaments que s'impugnen (art. 458 LECv).  
Aquesta és la sentència, que pronuncie, mane i firme.»  
  
I atés que el demandat, Lyndon Adalberto Tobas Valle, es troba en parador ignorat, expedisc aquest edicte a fi que li valga de notificació de forma deguda.  
  
València, 24 d'octubre de 2017.- La lletrada de l'Administració de justícia: Susana Ciáurriz Labiano.
Diari Oficial de la Generalitat Valenciana


Sumari del DOGV 7956, del 12-01-2017 (2016/9832)

Notificació de la sentència dictada en el procediment ordinari número 594/2016.
-------------------------------------------------------------------------------

### Dades del document

Número de DOGV
:   7956

Data del DOGV
:   12-01-2017

Secció del DOGV
:   IV. ADMINISTRACIÓ DE JUSTÍCIA

Número del document
:   2016/9832


Organisme emissor
:   Jutjat de Primera Instància Número 25 de València

Tipus de document
:   Edicte

Notificació de la sentència dictada en el procediment ordinari número 594/2016. [2016/9832]  
Pilar Ferrando Mansanet, lletrada de l'Administració de Justícia i del Jutjat de Primera Instància número 25 de València, faig saber que en aquest jutjat se segueix el procediment ordinari número 000594/2016, seguit a instàncies d'FCS Credit Opportunities, LTD, en què s'ha disposat notificar a Marco Enrique Obando Galván que, en data 23 de novembre de 2016, s'ha dictat sentència que l'afecta i que contra la qual pot interposar un recurs d'apel·lació dins del termini de 20 dies hàbils comptador des de l'endemà de la publicació d'aquest edicte en el diari oficial, en la forma prevista en l'article 448 i següents de la Llei d'enjudiciament civil.  
  
Per a conéixer el contingut íntegre d'aquesta resolució es podran personar al jutjat siti a València, avinguda del Professor López Piñero, número 14, pis 5é, zona blava, Ciutat de la Justícia de València.  
  
I perquè valga de notificació de forma deguda, amb l'advertiment dels recursos expressats a la part demandada, Marco Enrique Obando Galván, que es troba en parador desconegut, de conformitat amb el que disposa l'article 164 de la Llei d'enjudiciament civil, expedisc aquest edicte a fi que es publique en el Diari Oficial de la Generalitat Valenciana.  
  
València, 24 de novembre de 2016.- La lletrada de l'Administració de justícia: Pilar Ferrando Mansanet.
Diari Oficial de la Generalitat Valenciana


Sumari del DOGV 8165, del 08-11-2017 (2017/8921)

Notificació de sentència dictada en el procediment ordinari número 1034/2015
----------------------------------------------------------------------------

### Dades del document

Número de DOGV
:   8165

Data del DOGV
:   08-11-2017

Secció del DOGV
:   IV. ADMINISTRACIÓ DE JUSTÍCIA

Número del document
:   2017/8921


Organisme emissor
:   Jutjat de Primera Instància Número 1 d'Orihuela

Tipus de document
:   Edicte

Notificació de sentència dictada en el procediment ordinari número 1034/2015 [2017/8921]  
De: Johnny Larsen.  
Procurador: Federico Grau Gálvez.   
Contra: Elfi Yvonne Christensen, DNI/CIF/NIE Z-6478742-B.  
Domicili: carrer Reverendo Manuel Puigcerver, 9-3.º E, Pilar de la Horadada.  
Miguelina Osuna Pellín, lletrada del Jutjat de Primera Instància número 1 d'Orihuela, faig saber que en aquest procediment ordinari 1034/2015 seguit a instàncies de Johnny Larsen contra Elfi Yvonne Christensen s'ha dictat sentència, la part dispositiva de la qual és la següent:  
  
«Dispositiva  
Estime la demanda presentada per la representació processal de Johnny Larsen contra Elfi Yvonne Christensen i condemne la demandada al pagament de la quantitat de setanta-cinc mil cinc-cents cinquanta euros (75.550euros), quantitat que haurà de ser pagada al demandant i que meritarà l'interés legal de demora des de la reclamació judicial del deute el 13 de juliol de 2015, incrementat en dos punts des del dictat d'aquesta resolució, article 576 de la Llei d'enjudiciament civil.  
  
S'imposen les costes del procés a la part demandada.  
Contra aquesta resolució, que serà notificada a les parts, es pot interposar recurs d'apel·lació en el termini de 20 dies previst en l'article 458 de la Llei d'enjudiciament civil comptat des del següent al de la notificació d'aquesta resolució.  
Junt amb l'escrit d'interposició del recurs haurà d'aportar-se, si és el cas, els següents documents, sense els quals no s'admetrà a tràmit el recurs d'apel·lació: 1. Justificant d'ingrés de depòsit per import de 50 euros en el compte de consignacions del Jutjat (1777) tot indicant el concepte 02 relatiu al recurs d'apel·lació. 2. Si pertoca, model 696 d'autoliquidació de la taxa per l'exercici de l'activitat jurisdiccional prevista en la Llei 10/2012, de 20 de novembre o, si és el cas, la documentació que acredite la seua exempció.  
Expediu una testimoniança d'aquesta sentència perquè s'unisca a les actuacions corresponents i incloeu-ne l'original en aquest llibre.  
Aquesta és la meua sentència que, mentre jutge definitivament en primera instància, Jesús Sánchez Ruiz, com a magistrat jutge del Jutjat de Primera Instància número 1 d'Orihuela, pronuncie, mane i firme.»  
  
I atés que la demandada, Elfi Yvonne Christensen, es troba en parador ignorat, expedisc aquest edicte a fi que li valga de notificació de forma deguda.  
  
Orihuela, 13 de setembre de 2016.- La lletrada de l'Administració de justícia: Miguelina Osuna Pellín.
Diari Oficial de la Generalitat Valenciana


Sumari del DOGV 8061, del 13-06-2017 (2017/4271)

RESOLUCIÓ d'11 de maig de 2017, de la Conselleria d'Hisenda i Model Econòmic, per la qual s'autoritza modificar les dades descriptives de la línia S7743, «Suport Programa Vigilància Sanitària», del capítol 4 del programa 714.10, Ordenació i millora de la producció pesquera, de la Conselleria d'Agricultura, Medi Ambient, Canvi Climàtic i Desenvolupament Rural. Expedient número 12.004/17-037.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8061

Data del DOGV
:   13-06-2017

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2017/4271


Data del document
:   11-05-2017

Organisme emissor
:   Conselleria d'Hisenda i Model Econòmic

Tipus de document
:   Resolució

Descriptors 

:   * Conselleria d'Hisenda i Model Econòmic

RESOLUCIÓ d'11 de maig de 2017, de la Conselleria d'Hisenda i Model Econòmic, per la qual s'autoritza modificar les dades descriptives de la línia S7743, «Suport Programa Vigilància Sanitària», del capítol 4 del programa 714.10, Ordenació i millora de la producció pesquera, de la Conselleria d'Agricultura, Medi Ambient, Canvi Climàtic i Desenvolupament Rural. Expedient número 12.004/17-037. [2017/4271]  
L'annex de transferències i subvencions corrents del programa 714.10, Ordenació i millora de la producció pesquera, de la Conselleria d'Agricultura, Medi Ambient, Canvi Climàtic i Desenvolupament Rural, inclou la línia de subvenció de concurrència competitiva S7743, «Suport Programa Vigilància Sanitària», cofinançada pel Fons Europeu Marítim i de Pesca, per a la concessió d'ajudes a programes sanitaris obligatoris en matèria d'aqüicultura. L'esmentada Conselleria proposa modificar els beneficiaris previstos a fi d'adequar-se a la normativa europea.  
A aquest efecte, i en virtut del que disposen els articles 21 i 24 de la Llei 14/2016, de pressupostos de la Generalitat per a l'exercici 2017, aquesta Conselleria d'Hisenda i Model Econòmic adopta la següent resolució:  
  
Primer  
Modificar, en l'annex de transferències i subvencions corrents del programa 714.10, Ordenació i millora de la producció pesquera, els beneficiaris de la línia S7743, «Suport Programa Vigilància Sanitària», en els termes següents:  
  
Redacció actual: Redacció modificada:  
Beneficiaris previstos: empreses d'aqüicultura. Beneficiaris previstos: agrupacions de defensa sanitària aqüícoles.  
  
  
  
València, 11 de maig de 2017.- El conseller d'Hisenda i Model Econòmic: Vicent Soler i Marco.
Diari Oficial de la Generalitat Valenciana


Sumari del DOGV 7984, del 21-02-2017 (2017/1291)

Informació pública de l'actualització de tarifa de subministrament d'aigua potable a la població de Manises per a l'any 2017.
-----------------------------------------------------------------------------------------------------------------------------

### Dades del document

Número de DOGV
:   7984

Data del DOGV
:   21-02-2017

Secció del DOGV
:   V. ANUNCIS - C) ALTRES ASSUMPTES

Número del document
:   2017/1291


Organisme emissor
:   Aguas de Valencia, SA

Tipus de document
:   Anunci

Informació pública de l'actualització de tarifa de subministrament d'aigua potable a la població de Manises per a l'any 2017. [2017/1291]  
S'informa per a general coneixement que, en relació amb la sol·licitud de modificació de tarifes de subministrament domiciliari a Manises i de conformitat amb el que estableix l'article 13.3 del Decret 68/2013, de 7 de juny, del Consell de la Generalitat Valenciana, havent transcorregut el termini determinat a l'esmentat article i en virtut de la normativa anterior, es consideren aprovades les tarifes sotmeses a la seua consideració. Per tot això:  
  
Tarifa aprovada:  
  
Aigua potable   
 Domèstics  
 Quota de servei Euros/mes  
 Fins a 7 mm 2,441  
 10 mm 3,686  
 13 mm 4,906  
 15 mm 7,464  
 20 mm 12,442  
 25 mm 17,431  
 30 mm 24,906  
 40 mm 49,790  
 50 mm 74,718  
 65 mm 149,405  
 80 mm 224,103  
 100 mm 298,798  
 125 mm 448,172  
 Boca d'incendi 8,194  
   
   
 Domèstics  
 Quota de consum Euros/m³  
 Límits mensuals   
 Bloc I Fins a 10 0,390  
 Bloc II Entre 10 i 15 0,585  
 Bloc III Més de 15 0,780  
  
  
  
Sobre les presents tarifes s'aplicarà l'IVA, d'acord amb el que estableix la Llei 37/1992, de 28 de desembre.  
Cosa que es fa pública perquè en prengueu coneixement.  
  
València, 15 de febrer de 2017.- El conseller delegat: Dionisio García Comin.
Diari Oficial de la Generalitat Valenciana


Sumari del DOGV 8022, del 19-04-2017 (2017/3259)

Informació pública de l'actualització de tarifes de subministrament d'aigua potable de Senyera.
-----------------------------------------------------------------------------------------------

### Dades del document

Número de DOGV
:   8022

Data del DOGV
:   19-04-2017

Secció del DOGV
:   V. ANUNCIS - C) ALTRES ASSUMPTES

Número del document
:   2017/3259


Organisme emissor
:   Tecnicas Valencianas del Agua, SA

Tipus de document
:   Anunci

Informació pública de l'actualització de tarifes de subministrament d'aigua potable de Senyera. [2017/3259]  
D'acord amb el que estableix l'article 13.3 del Decret 68/2013, de 7 de juny, del Consell de la Generalitat Valenciana, havent transcorregut el termini determinat en l'article esmentat i en virtut de la dita normativa, es consideren aprovades les tarifes sotmeses a consideració de la Comissió de Preus de la Conselleria d'Economia, Industria, Turisme i Ocupació. Per tot això,  
  
Tarifa que s'aprova  
  
Aigua potable          
Quota de servei   - / trimestre - / mes  
Usos domèstics   
 Única 14,794 4,931  
Usos industrials   
 Única 14,794 4,931  
  
Quota de consum   m³/trimestre ?/m³  
Usos domèstics   
 Bloc I 0-15 m³ 0,2187  
 Bloc II 15-30 m³ 0,3280  
 Bloc III 30-60 m³ 0,3832  
 Bloc IV > 60 m³ 0,5467  
Usos industrials   
 Bloc I 0-60 m³ 0,4374  
 Bloc II 60-600 m³ 0,5467  
 Bloc III > 600 m³ 0,7112  
  
  
  
Sobre les presents tarifes s'aplicarà l'IVA d'acord amb el que estableix la Llei 37/1992, de 28 de desembre.  
Cosa que es fa pública perquè en prengueu coneixement.  
  
València, 10 d'abril de 2017.- El director general: Javier Olmos Fernández-Corugedo.
Diari Oficial de la Generalitat Valenciana


Sumari del DOGV 7974, del 07-02-2017 (2017/892)

Adjudicació i formalització del contracte número MY16/00755/S/46. Subministrament d'energia elèctrica.
------------------------------------------------------------------------------------------------------

### Dades del document

Número de DOGV
:   7974

Data del DOGV
:   07-02-2017

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2017/892


Data del document
:   12-01-2017

Organisme emissor
:   Universitat Politècnica de València

Tipus de document
:   Resolució

Anàlisi jurídica

 Descriptors 

:   * adjudicació de contracte administratiu
    * contracte de subministraments

Adjudicació i formalització del contracte número MY16/00621/S/46. Subministrament d'energia elèctrica. [2017/892]  
En compliment del que disposa l'article 154 del Reial decret legislatiu 3/2011, de 14 de novembre, pel qual s'aprova el text refós de la Llei de contractes del sector públic, es fa pública l'adjudicació següent:  
  
1) Entitat adjudicadora  
a) Organisme: Universitat Politècnica de València.  
b) Dependència: Servei de Contractació.  
c) Número d'expedient: MY16/00891/S/46.  
  
2) Objecte del contracte  
a) Tipus de contracte: subministraments.  
b) Descripció de l'objecte: subministrament d'energia elèctrica.  
c) Lots:  
Lot 1: subministrament 6.1 mercat OMIE + subministrament 6.1 preu fix.  
Lot 2: subministrament 3.1 preu fix.  
d) CPV (referència de nomenclatura): 09 3 1 3 527-1.  
e) Butlletí o diari oficial i data de publicació de l'anunci de licitació: Diari Oficial de la Generalitat Valenciana de 26 de juliol de 2016.  
  
3) Tramitació, procediment i forma d'adjudicació  
a) Tramitació: ordinària.  
b) Procediment: obert.  
c) Forma: un únic criteri.  
  
4) Pressupost base de licitació  
Lot 1: 5.212.111,57 euros (IVA exclòs).  
Lot 2: 207.900,83 euros (IVA exclòs).  
  
5) Valor estimat del contracte  
Lot 1: 33.128.242,14 euros (IVA exclòs).  
Lot 2: 415.801,66 euros (IVA exclòs).  
  
6) Adjudicació i formalització del contracte  
a) Data d'adjudicació: 16 de desembre de 2016.  
b) Data de formalització del contracte:  
Lot 1: 12 de gener de 2017.  
Lot 2: 12 de gener de 2017.  
c) Contractista:  
Lot 1: Iberdrola Clientes, SAU.  
Lot 2: Audax Energía, SA.  
d) Nacionalitat:  
Lot 1: espanyola.  
Lot 2: espanyola.  
e) Import o cànon d'adjudicació:  
Lot 1: 5.212.111,57 euros (IVA exclòs). 0,1642 c?/kWh (pass pool amb OMIE variable).  
Lot 2: 207.900,83 euros (IVA exclòs). 13,56 c?/kWh (preu mitjà ponderat).  
  
València, 12 de gener de 2017.- El rector: Francisco José Mora Mas.
Diari Oficial de la Generalitat Valenciana


Sumari del DOGV 7956, del 12-01-2017 (2016/10077)

Formalització del contracte número 16/16. Projecte Desitur 2016-2017. Desenvolupament dels sistemes d'informació de l'Agència Valenciana del Turisme.
-----------------------------------------------------------------------------------------------------------------------------------------------------

### Dades del document

Número de DOGV
:   7956

Data del DOGV
:   12-01-2017

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2016/10509


Data del document
:   07-12-2016

Organisme emissor
:   Agència Valenciana del Turisme

Tipus de document
:   Resolució

Anàlisi jurídica

 Descriptors 

:   * Agència Valenciana del Turisme
    * adjudicació de contracte administratiu
    * contracte de serveis

Formalització del contracte número 16/16. Projecte Desitur 2016-2017. Desenvolupament dels sistemes d'informació de l'Agència Valenciana del Turisme. [2016/10881]  
1. Entitat adjudicadora  
a) Organisme: Agència Valenciana del Turisme (CIF: E1704632I).  
b) Dependència que tramita l'expedient: Secció de Contractació.  
c) Número d'expedient: 16/2016.  
d) Adreça d'internet del perfil del contractant:   
www.contratacion.gva.es.  
  
2. Objecte del contracte  
a) Tipus de contracte: serveis.  
b) Descripció de l'objecte: Proyecto Desitur 2016-2017. Desenvolupament dels sistemes d'informació de l'Agència Valenciana del Turisme.  
c) CPV: 72222300-0.  
d) Diari oficial i data de publicació de l'anunci de licitació:  
- DOCV: 06.09.2016.  
  
3. Tramitació, procediment i forma d'adjudicació  
a) Tramitació: ordinària.  
b) Procediment: obert.  
c) Forma: oferta econòmicament més avantatjosa en funció d'una pluralitat de criteris.  
  
4. Pressupost de licitació  
Cent quaranta-cinc mil euros (145.000,00 ?), IVA exclòs.  
  
5. Formalització del contracte  
a) Data d'adjudicació: 16.11.2016.  
b) Data de formalització del contracte: 25.11.2016.  
c) Contractista: Planificación de Entornos Tecnológicos, SL.  
d) Nacionalitat: espanyola.  
e) Import d'adjudicació: cent quaranta-cinc mil euros (145.000,00 ?), IVA exclòs.  
f) Avantatges de l'oferta adjudicatària: l'oferta presentada per l'empresa adjudicatària ha resultat l'oferta econòmicament més avantatjosa per l'aplicació dels criteris establits per a l'adjudicació del contracte.  
  
  
València, 7 de desembre de 2016.- La directora de l'Agència Valenciana del Turisme. Raquel Huete Nieves.